gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ભારતીય સૈન્યનો ટેરરિસ્ટ્સ સામે જોરદાર સપાટો
You need an iframes capable browser to view this content.
કાશ્મીરમાં ૨૪ કલાકમાં ૧૦ ટેરરિસ્ટ્સને મારી નાખ્યા : બુરહાન વાનીના મૃત્યુ પછી બનેલા હિઝબુલ મુજાહિદ્દીનના વડાનો પણ એમાં સમાવેશ : તેના માથે દસ લાખ રૂપિયાનું ઇનામ હતું : એને પગલે ફાટી નીકળેલાં તોફાનોમાં એકનું મોત અને અસંખ્ય લોકો ઘાયલ : અગમચેતીના પગલારૂપે કાશ્મીરની ખીણમાં મોબાઇલ ઇન્ટરનેટ સર્વિસ પણ સસ્પેન્ડ કરવામાં આવી : શ્રીનગરમાં કરફ્યુ
ડરામણો આતંક - સબઝાર બટના મોતને પગલે ગઈ કાલે શ્રીનગરમાં પોલીસ અને આતંકવાદના સમર્થકો વચ્ચે ફાટી નીકળેલી હિંસક અથડામણને જોઈને ભયભીત થયેલી એક સ્કૂલગર્લ રડી પડી હતી.
બુરહાન વાનીના મૃત્યુ પછી હિઝબુલ મુજાહિદ્દીનનો કમાન્ડર બનેલો સબઝાર અહમદ કાશ્મીરના પુલવામા જિલ્લાના ત્રાલ વિસ્તારમાં સલામતી દળો સામેની અથડામણમાં અન્ય આતંકવાદીઓ સાથે ગઈ કાલે માર્યો ગયો હતો. આમાં ખાસ્સા લાંબા સમય બાદ સલામતી દળોેને એક મોટી સફળતા પ્રાપ્ત થઈ છે.
આ ઘટના બાબતે માહિતી આપતાં રાજ્યના પોલીસ-વડા એસ. પી. વૈદે જણાવ્યું હતું કે ‘ત્રાલના સોઇમોહ ગામમાં ગઈ કાલે સવારે થયેલી અથડામણમાં માર્યા ગયેલા બે આતંકવાદીઓમાં સબઝાર અહમદનો સમાવેશ થાય છે. શ્રીનગરથી ૩૬ કિલોમીટર દૂર આવેલા સોઇમોહમાં હિઝબુલ મુજાહિદ્દીનના ટોચના કેટલાક આતંકવાદીઓ છુપાયા હોવાની બાતમીને પગલે સલામતી દળોએ કૉર્ડન ઍન્ડ સર્ચ-ઑપરેશન હાથ ધર્યું હતું.’
આતંકવાદીઓએ સૈન્યની પૅટ્રોલ-પાર્ટી પર શુક્રવારે રાતે ગોળીબાર કર્યો એ પછી ઑપરેશન શરૂ કરવામાં આવ્યું હતું. આતંકવાદીઓ છુપાયા હતા એ બિલ્ડિંગને ઘેરવાનું સલામતી દળોએ શરૂ કર્યું ત્યારે આતંકવાદીઓએ ગોળીબાર શરૂ કર્યો હતો. આ કામગીરીમાં પૅરા-કમાન્ડોઝ પણ જોડાયા હતા. સબઝાર અહમદ સાથે માર્યો ગયેલો બીજો આતંકવાદી ફૈઝાન મુઝફ્ફર છે જે ત્રાલનો જ વતની હતો. ભાગી છૂટેલા ત્રીજા આતંકવાદીને ઝડપવાના પ્રયાસ ચાલુ છે. સલામતી દળોએ ઘટનાસ્થળેથી બે ઑટોમૅટિક રાઇફલો અને મોટા પ્રમાણમાં દારૂગોળો જપ્ત કર્યો હતો. બુરહાન વાની કરતાં પણ સબઝાર અહમદ વધુ ખૂનખાર હોવાનું કહેવાય છે. સબઝાર અહમદ બુરહાન વાનીનો અત્યંત વિશ્વાસુ સાથી હતો અને તેણે બુરહાન વાની સાથે બે વર્ષ કામ કર્યું હતું. તેને હિઝબુલ મુજાહિદ્દીનની બધી લિન્ક્સ તથા કૉન્ટૅક્ટ્સનો ખ્યાલ હતો.
સબઝાર અહમદને હણી કાઢવામાં આવ્યો કે તરત જ કાશ્મીર ખીણમાં લોકોએ અનેક સ્થળોએ પથ્થરમારો શરૂ કર્યો હતો. સાઉથ કાશ્મીરના ત્રાલ અને અનંતનાગ જિલ્લાના ખાનાબલ સહિતના કેટલાક વિસ્તારોમાં પથ્થરમારાના બનાવો બન્યા હતા. વિરોધ-પ્રદર્શન કરી રહેલા લોકોને ખદેડવાનું કામ સલામતી દળો કરી રહ્યાં છે.
બુરહાન વાનીને સાઉથ કાશ્મીરમાં ગયા વર્ષે આઠ જુલાઈએ ઠાર કરવામાં આવ્યો હતો. તેના મોતને પગલે કાશ્મીર ખીણમાં મહિનાઓ સુધી હિંસા ફાટી નીકળી હતી.
આખા કાશ્મીરમાં તોફાનો ફાટી નીકળ્યાં
સબઝાર અહમદને ઠાર કરાયો ત્યાર બાદ ફાટી નીકળેલી હિંસાને ડામવામાં એક નાગરિકનું પણ મોત થયું હતું અને ૩૦ જણ ઘાયલ થયા હતા.
પોલીસે કહ્યું હતું કે સબઝારના એન્કાઉન્ટરના સમાચાર પ્રસરતાંની સાથે જ લોકો રસ્તા પર ઊતરી આવ્યા હતા અને આખા ખીણ પ્રદેશમાં ૫૦ ઠેકાણે પથ્થરમારાના બનાવ નોંધાયા હતા.
હાલમાં પોલીસ અને આતંકવાદીઓ વચ્ચેના ગોળીબારમાં એકનું મૃત્યુ થયું હતું, છને ગોળી વાગી હતી જ્યારે ૧૩૦ પેલેટથી ઘાયલ થયા હતા. અનંતનાગમાં એક ટીનેજરના માથા પર ટિયરગૅસનો શેલ પડ્યો હતો. તેની હાલત ગંભીર હોવાનું કહેવાય છે. શોપિયાંમાં પાંચ જણ ઘાયલ  થયા હતા. ખીણ પ્રદેશમાં સ્કૂલોમાં પણ ત્રણ કલાક વહેલી રજા જાહેર કરી દેવામાં આવી હતી.
હિંસાને પગલે શ્રીનગરમાં કફ્યુર્ લાદવામાં આવ્યો હતો.
દરમ્યાન પ્રદર્શનકારીઓ પર બળ વાપરવાના વિરોધમાં અલગતાવાદીઓએ આજે અને આવતી કાલે બે દિવસની હડતાળનો કૉલ આપ્યો છે.
બીજા છ આતંકવાદી પણ ઠાર
જમ્મુ-કાશ્મીરના રામપુર સેક્ટરમાં સલામતી દળોએ ગઈ કાલે વહેલી સવારે છ આતંકવાદીઓને ઠાર કરીને ઘૂસણખોરીનો પ્રયાસ નિષ્ફળ બનાવ્યો હતો. ઉડી સેક્ટરમાં પાકિસ્તાનની બૉર્ડર ઍક્શન ટીમના આવા પ્રયાસને સલામતી દળોએ થોડા કલાકો પહેલાં જ નિષ્ફળ બનાવ્યો હતો.
ભારતીય સૈન્યનાં સૂત્રોના જણાવ્યા મુજબ ચોક્કસ બાતમીને આધારે રામપુર સેક્ટરમાં છટકું ગોઠવવામાં આવ્યું હતું અને ઘૂસણખોરીનો પ્રયાસ કરતા આતંકવાદીઓ એમાં સપડાઈ ગયા હતા. છેલ્લા ચોવીસ કલાકમાં સબઝાર બટ સહિત સલામતી દળોએ કુલ દસ ટેરરિસ્ટોને ઠાર માર્યા છે.
બે ને શુક્રવારે તો આઠને ગઈ કાલે ઠાર મારવામાં આવ્યા હતા.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.